Author: Pavol Matyasovszky
Last saved by: ebrotanova
Company: MF SR

Návrh na zrušenie úlohy B. 1. z uznesenia vlády SR č. 267 z 1. apríla 2009 uloženej ministrovi financií

Znenie úlohy: 	Vláda Slovenskej republiky ukladá ministrovi financií v spolupráci s guvernérom Národnej banky Slovenska predložiť na rokovanie vlády správu o úverových možnostiach slovenského bankového sektora pre podnikateľský sektor a pre protikrízové opatrenia verejných inštitúcií

Termín splnenia úlohy: 	do 14. augusta 2009 a ďalej štvrťročne

Predkladá: 		minister financií

Odôvodnenie návrhu na zrušenie úlohy:

Vláda Slovenskej republiky uložila podľa bodu B.1. uznesenia vlády SR č. 267       z 1. apríla 2009 ministrovi financií do 30. júna 2009 a ďalej štvrťročne v spolupráci s guvernérom Národnej banky Slovenska predložiť na rokovanie vlády správu o úverových možnostiach slovenského bankového sektora pre podnikateľský sektor a pre protikrízové opatrenia verejných inštitúcií. Minister financií požiadal predsedu vlády Slovenskej republiky o posunutie termínu úlohy do 14. augusta 2009 a ďalej štvrťročne. Predseda vlády listom       č. 8202/2009/OHP z 2. júla 2009 vyjadril svoj súhlas s odkladom termínu splnenia predmetnej úlohy v termíne do 14. augusta 2009 a ďalej štvrťročne.

Správu vypracováva Národná banka Slovenska na základe ňou získaných údajov. Správa je informatívnym materiálom a vláda Slovenskej republiky ju berie na vedomie. Ministerstvo financií Slovenskej republiky konzultovalo návrh na zrušenie úlohy                   so zástupcami Národnej banky Slovenska, ktorí vyjadrili súhlas so zámerom zrušenia tejto úlohy. 

Správa analyzuje poskytovanie úverov podnikom v niekoľkých logických celkoch: stav úverov, teda aké je celkové financovanie podnikového sektora, zmeny v ponuke úverov, t.j. úverové štandardy zo strany bánk a zmeny v dopyte po úveroch zo strany podnikov, zlyhané úvery, t.j. súčasná kvalita úverových portfólií bánk ako jeden z indikátorov kreditného rizika bánk, situácia v podnikovom sektore v SR a možnosti bánk poskytovať úvery z hľadiska regulatórnej požiadavky na vlastné zdroje. 

Dôvodom na zrušenie tejto úlohy je, že okrem tejto štvrťročnej správy Národná banka Slovenska vypracováva a publikuje viacero iných typov správ, analýz a údajov. Okrem týchto analýz Národná banka Slovenska vypracováva podľa § 1 ods. 3 písm. f) zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov priebežné polročné správy o stave a vývoji finančného trhu do troch mesiacov po skončení prvého polroka príslušného kalendárneho roka (Správa o finančnej stabilite a Analýza slovenského finančného sektora) a ročné správy o stave a vývoji finančného trhu do šiestich mesiacov po skončení príslušného kalendárneho roka a tieto správy zverejňuje. Správy sú vypracovávané za účelom zhodnotenia súčasných trendov a rizík vo finančnom sektore. Uvedená štvrťročná správa je tak duplicitná